E non content encara, gessec un instant entà tornar de seguit, hènt-se a vier ena man dus cantres plei de sorbet d’aigua de ròses, e n’aufric un a cada un, dident: “Accepatz-ac e coronatz atau era vòsta condescendéncia.” Alavetz Agib cuelhec un cantre e beuec, e dempús l’ac autregèc ar eunuc, que beuec e l’ac autregèc un aute còp a Agib que beuec e l’ac tornec a autrejar ar esclau, e atau successiuament, enquia qu’aumpliren ben eth vrente e se vederen assadoradi coma jamès n’auien estat ena sua vida.